Държавен вестник, бр. 8, 2000 г., стр. 3

Б Р О Й 8
Д Ъ Р Ж А В Е Н   В Е С Т Н И К
С Т Р .  3
(4) Председателят и членовете на държав-
ната комисия се определят с решение на Ми-
нистерския съвет.
(5) Председателят ръководи дейността на
държавната комисия и я представлява.
(6) Дейността, структурата, организация-
та на работа и съставът на държавната коми-
сия и на нейната администрация се определят
с устройствен правилник, приет от Министер-
ския съвет.
Чл. 12. Държавната комисия осъществява
следните основни функции и задачи:
1. представя в Организацията за забрана на
химическото оръжие декларации относно:
а) отсъствието на територията на Република
България на химическо оръжие, на старо и изос-
тавено химическо оръжие и на обекти за произ-
водство на химическо оръжие;
б) химическите вещества за поддържане на
правовия ред, включително за борба с вътреш-
ни безредици;
в) дейностите с токсични химически вещес-
тва и техните прекурсори, посочени в приложе-
нията, и с органични химически вещества;
г) националната програма за защитни цели;
2. осигурява провеждането на инспекции на
обекти на територията на Република България;
3. осъществява международното сътрудни-
чество на Република България с Организация-
та за забрана на химическото оръжие и с други-
те държави-участнички;
4. предоставя информация и провежда кон-
султации с други държави-участнички или пред-
ставя разяснения пред Изпълнителния съвет на
Организацията за забрана на химическото оръ-
жие по всеки въпрос, който е предизвикал съм-
нение относно спазването на конвенцията от
Република България;
5. внася в Министерския съвет проекти на
споразумения между Република България и
Организацията за забрана на химическото оръ-
жие относно:
а) правоспособността, привилегиите и иму-
нитетите на Организацията за забрана на хими-
ческото оръжие;
б) изпълнението на дейностите по инс-
пекциите;
6. внася в Министерския съвет предложение
за оказване на помощ и защита от Организаци-
ята за забрана на химическото оръжие срещу
употребата или заплахата за употреба против
Република България на химическо оръжие и
химически вещества за поддържане на право-
вия ред, включително за борба с вътрешни без-
редици, като метод за водене на война;
7. осигурява плащането на ежегодния член-
ски внос на Република България в Организа-
цията за забрана на химическото оръжие;
8. издава, отказва или отнема лицензии по
чл. 6, 7 и 8;
9. осигурява прилагането на режима по гла-
ва трета чрез събиране на информация и извър-
шване на проверки на обекти;
10. определя национална лаборатория за
изпълнение на задачите по конвенцията;
11. изгражда комуникационна мрежа за връз-
ка между държавната комисия, заинтересува-
ните министерства и ведомства и Секретариа-
та на Организацията за забрана на химическо-
то оръжие;
12. подготвя и внася в Министерския съвет
проекти на нормативни актове по изпълнение-
то на конвенцията и на този закон;
13. представя в Министерския съвет ежего-
ден доклад за изпълнението на конвенцията и
на този закон.
Г л а в а  п е т а
ПРЕДСТАВЯНЕ НА ИНФОРМАЦИЯ
И ДАННИ
Чл. 13. Лице, което произвежда, придобива,
съхранява или употребява химическо вещество
от приложение № 1, е длъжно да представя в
държавната комисия два пъти годишно—не по-
късно от 1 март и от 1 октомври—информация
и данни за вида и количеството на химическото
вещество и за обекта, на който се извършват
тези дейности.
Чл. 14. Лице, което произвежда, преработва
или употребява химическо вещество от прило-
жение № 2, е длъжно да представя в държавна-
та комисия два пъти годишно—не по-късно от
1 март и от 1 октомври—информация и данни
за вида и количеството на химическото вещес-
тво и за обекта, на който се произвеждат, пре-
работват или употребяват повече от:
1. един килограм от химическо вещество,
отбелязано с “*” в част А;
2. сто килограма от което и да е друго хими-
ческо вещество от част А;
3. един тон от химическо вещество от част Б.
Чл. 15. Лице, което произвежда химическо
вещество от приложение № 3, е длъжно да
представя в държавната комисия два пъти го-
дишно—не по-късно от 1 март и от 1 октомв-
ри—информация и данни за вида и количест-
вото на химическото вещество и за обекта, на
който се произвеждат повече от 30 тона от
химическо вещество.
Чл. 16. (1) Лице, което произвежда органич-
но химическо вещество, непосочено в прило-
женията, в количество по-голямо от 200 тона за
една календарна година или, ако съдържа фос-
фор, сяра или флуор, в количество по-голямо от
30 тона за една календарна година, е длъжно да
представя в държавната комисия веднъж годиш-
но—не по-късно от 1 март—информация и дан-
ни за вида и количеството на химическото ве-
щество и за обекта, на който се произвежда
химическото вещество.
(2) Алинея 1 не се прилага за обект, на който
се произвеждат изключително експлозиви и
въглеводороди.
Чл. 17. Лице, което извършва дейности по
глава трета, е длъжно: